8.3.2022 г.
BG
Официален вестник на Европейския съюз
C 111/3
V (Становища)
ПРОЦЕДУРИ, СВЪРЗАНИ С ИЗПЪЛНЕНИЕТО НА ПОЛИТИКАТА В ОБЛАСТТА НА КОНКУРЕНЦИЯТА
ЕВРОПЕЙСКА КОМИСИЯ Предварително уведомление за концентрация (Дело M.10637 — CERTAS / ENGIE SOLUTIONS / SSEC JV) Дело кандидат за опростена процедура (текст от значение за ЕИП)
(2022/C 111/03) 1.
На 28 февруари 2022 г. Комисията получи уведомление за планирана концентрация в съответствие с член 4 от Регламент (ЕО) No 139/2004 на Съвета (1).
Настоящото уведомление засяга следните предприятия: — предприятие Certas Energy France („Certas“, Франция), под контрола на предприятие DCC plc („DCC“, Ирландия), — предприятие Engie Energies Service — Engie Solutions („Engie Solutions“, Франция), под контрола на предприятие Engie SA („Engie“, Франция), — предприятие SSEC (Франция).
Предприятие Certas и предприятие Engie придобиват по смисъла на член 3, параграф 1, буква б) и член 3, параграф 4 от Регламента за сливанията съвместен контрол над SSEC.
Концентрацията се извършва посредством покупка на дялове/акции в новосъздадено дружество, представляващо съвместно предприятие.
2.
Търговските дейности на въпросните предприятия са:
— за предприятие Certas: експлоатация на бензиностанции във Франция по автомагистралната и пътната мрежа.
Неговото дружество майка DCC развива дейност в световен мащаб в четири подразделения в различни промишлени области като технологии, здравеопазване, втечнен нефтен газ (LPG) и нефтопродукти и търговия на дребно, — за предприятие Engie Solutions: предоставяне на услуги, свързани с енергийното управление във Франция.
Неговото дружество майка Engie развива дейност в световен мащаб в областта на доставките на газ, електроенергия и услуги, свързани с енергийното управление, — за предприятие SSEC: новосъздадено съвместно предприятие, което ще развива дейност в областта на инсталирането и експлоатацията на станции за зареждане на електрически превозни средства във Франция. 3.
След предварително проучване Комисията констатира, че сделката, за която е уведомена, би могла да попадне в приложното поле на Регламента за сливанията.
Въпреки това Комисията си запазва правото на окончателно решение по тази точка.
В съответствие с Известието на Комисията относно опростена процедура за разглеждане на някои концентрации съгласно Регламент (ЕО) No 139/2004 на Съвета (2) следва да се отбележи, че това дело би могло да бъде разгледано по процедурата, посочена в Известието.
(1) ОВ L 24, 29.1.2004 г., стр. 1 („Регламент за сливанията“).
(2) ОВ C 366, 14.12.2013 г., стр. 5.